Բայց ես հուսով եմ և բնազդաբար զգում եմ, որ Դուք նույնիսկ ավելի մեծ մարդ եք, քան Ձեր առաջնորդությունն արդեն իսկ ցույց է տվել: Ես վստահ եմ և հուսով եմ, որ այն պետք է լինի յուրաքանչյուր ազգի եւ համայնքի՝ ինքնություն որոշելու սեփական ճակատագիրը, սակայն միշտ էլ բացառություններ կան: Այս դեպքում, բացառությամբ մի քանի ակտիվիստների, ԼԳԲՏ-ի հայերի ծայրահեղ եւ արդարացված վախն իրենց անվտանգության վերաբերյալ երաշխավորվում է իրենց համախոհների կողմից, ովքեր հանդես են գալիս իրենց անունից: Հայոց ցեղասպանությունից հետո ավելի քան մեկ դար անց սփյուռքահայերը առանցքային դեր են խաղացել Հայաստանի եւ հայության կյանքի բոլոր բնագավառներում: Փաստացի, երբ ես գտնվում էի Հայաստանում, ՀՀ սփյուռքի նախարար Մխիթար Հայրապետյանն այցելել էր Լոս Անջելես: Եվ դա պայմանավորված է սփյուռքահայերի՝ հայրենիքի հետ համագործակցելու մեծ կարեւորությամբ: Այնպես որ թույլ տվեք Ձեզ հորդորել՝ պայքարել Հայաստանում համակարգային հոմոֆոբիայի դեմ եւ ուղերձ հղել, որ մենք բոլորս հավասար ենք, անկախ այն բանից, ծնվել ենք Հայաստանում, թե սփյուռքում, հետերոսեքսուալ ենք, թե ԼԳԲՏ համայնքի ներկայացուցիչ, հարուստ ենք, թե աղքատ, ապրում ենք Հայաստանում թե արտասահմանում: Մեր ժողովուրդը դարեր շարունակ դաժանորեն կոտորվել է, մորթվել եւ դատապարտվել մեր թշնամիների ձեռքերով, ուստի ինչու՞ ենք այժմ մենք նույնը անում մեր նկատմամբ: